תקנות הטיס (הוראת שעה – חרבות ברזל) (זיהוי אלקטרוני מרחוק של כטב"ם)

{{ח:התחלה}}
{{ח:כותרת|תקנות הטיס (הוראת שעה – חרבות ברזל) (זיהוי אלקטרוני מרחוק של כטב״ם), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 604|תקנות הטיס (הוראת שעה – חרבות ברזל) (זיהוי אלקטרוני מרחוק של כטב״ם)|https://olaw.org.il/takanot/takanot-10916.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 29|סעיפים 29}}, {{ח:חיצוני|חוק הטיס#סעיף 46|46}}, {{ח:חיצוני|חוק הטיס#סעיף 68|68}}, {{ח:חיצוני|חוק הטיס#סעיף 72|72}}, {{ח:חיצוני|חוק הטיס#סעיף 168|168(א)(4) ו־(ב)}} {{ח:חיצוני|חוק הטיס#סעיף 177|ו־177}} {{ח:חיצוני|חוק הטיס|לחוק הטיס, התשע״א–2011}} (להלן – החוק), לפי הצעת רשות התעופה האזרחית לפי {{ח:חיצוני|חוק הטיס#סעיף 168|סעיף 168(ב) לחוק}}, בהסכמת שר הביטחון לפי {{ח:חיצוני|חוק הטיס#סעיף 72|סעיף 72(ד) לחוק}}, בהסכמת שר האוצר לפי {{ח:חיצוני|חוק הטיס#סעיף 168|סעיף 168(ב) לחוק}} ובאישורו לפי {{ח:חיצוני|חוק יסודות התקציב#סעיף 39ב|סעיף 39ב לחוק יסודות התקציב, התשמ״ה–1985}}, ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}}, ולפי {{ח:חיצוני|חוק הטיס#סעיף 168|סעיף 168(א)(4) לחוק}}, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”יחידת נת״א לכטב״ם“ – יחידת נת״א המורשית לתת שירותי נת״א לכטב״ם בלבד;
{{ח:ת|סוג=הגדרה}} ”כטב״ם“ (כלי טיס בלתי מאויש) – כלי טיס המופעל בלא אפשרות של התערבות אנושית ישירה מתוך כלי הטיס או על גביו, וכן עמדת השליטה, קישורי תקשורת ורכיבים המשמשים לשליטה בכלי הטיס, הנדרשים לשם הפעלה בטוחה ויעילה שלו;
{{ח:ת|סוג=הגדרה}} ”מטיס“ – מי שמפעיל את ההגאים של הכטב״ם או את אמצעי השליטה בו;
{{ח:ת|סוג=הגדרה}} ”מערכת ניטור“ – מערכת ממוכנת של יחידת נת״א לכטב״ם, לרישום כטב״מים ולניטור פעילותם;
{{ח:ת|סוג=הגדרה}} ”נתוני הפעלה“ – נתונים הכוללים חתימת זמן, על מיקומו של כטב״ם, גובהו מעל פני השטח, מהירותו וכיוון טיסתו, כמפורט בתקן של האגודה האמריקנית לבדיקות וחומרים (ASTM – American Society for Testing and Materials) שמספרו F3411-22a;
{{ח:ת|סוג=הגדרה}} ”נתוני זיהוי“ – נתונים המאפשרים זיהוי של כטב״ם מסוים;
{{ח:ת|סוג=הגדרה}} ”שירות הביטחון הכללי“ – כמשמעותו {{ח:חיצוני|חוק שירות הביטחון הכללי#סעיף 2|בסעיף 2 לחוק שירות הביטחון הכללי, התשס״ב–2002}}.

{{ח:סעיף|2|איסור הפעלת כטב״ם שאינו מקושר למערכת ניטור}}
{{ח:ת}} לא יפעיל אדם כטב״ם בגובה נמוך מ־150 מטרים מעל פני השטח, למעט בהמראה או בנחיתה, אלא אם כן הכטב״ם רשום במערכת ניטור ומקושר למערכת ניטור בכל עת שהוא בטיסה.

{{ח:סעיף|3|קישור כטב״ם למערכת ניטור}}
{{ח:ת}} קישור כטב״ם כאמור {{ח:פנימי|סעיף 2|בתקנה 2}} מותר רק לכטב״ם שהוא בעל יכולת להעביר למערכת הניטור בכל זמן שבו הוא בטיסה, באופן מקוון, נתוני זיהוי וכן נתוני הפעלה או נתונים אחרים שאישר המנהל לפי {{ח:פנימי|סעיף 5|תקנה 5(ג)}}, וייעשה באמצעות רישום למערכת ניטור; הרישום יבוצע באופן מקוון ויכלול פרטים אלה:
{{ח:תת|(1)}} אחד מאלה:
{{ח:תתת|(א)}} סימני הלאומיות והרישום של הכטב״ם, שניתנו לפי {{ח:חיצוני|תקנות הטיס (רישום כלי טיס וסימונם)|תקנות הטיס (רישום כלי טיס וסימונם), התשל״ד–1973}};
{{ח:תתת|(ב)}} אם לא ניתנו לו סימני לאומיות ורישום כאמור בפסקה (1), את כל אלה:
{{ח:תתתת|(1)}} פרטי היצרן של הכטב״ם, דגם הכטב״ם, והמספר הסידורי (serial number) שנתן לו היצרן;
{{ח:תתתת|(2)}} שם המפעיל האווירי של הכטב״ם, מספר הזהות שלו, או אם הוא תאגיד – המספר המזהה שניתן לו לפי הדין שלפיו התאגד;
{{ח:תת|(2)}} כתובת דואר אלקטרוני ומספר טלפון של המפעיל האווירי של הכטב״ם;
{{ח:תת|(3)}} מספר טלפון שבו ניתן ליצור קשר עם מי שמטיס את הכטב״ם בכל עת שהוא מופעל.

{{ח:סעיף|4|חובות בעל רישיון יחידת נת״א לכטב״ם}}
{{ח:תת|(א)}} בעל רישיון להפעלת יחידת נת״א לכטב״ם יקיים ויפעיל מערכת ניטור שביכולתה לקלוט באופן מקוון נתוני זיהוי, נתוני הפעלה ונתונים אחרים שהמנהל אישר לבעל הרישיון לפי {{ח:פנימי|סעיף 5|תקנה 5(ג)}}.
{{ח:תת|(ב)}} השלים מפעיל אווירי תהליך רישום והתחברות למערכת הניטור של בעל רישיון להפעלת יחידת נת״א לכטב״ם, יספק לו בעל הרישיון אישור הרשמה והנחיות בכתב לגבי תפעול הממשק בין מערכת הכטב״ם למערכת הניטור.
{{ח:תת|(ג)}} בעל רישיון להפעלת יחידת נת״א לכטב״ם ישתף בנתוני הזיהוי של כטב״ם, בנתוני ההפעלה שלו, או בנתונים אחרים שהמנהל אישר לפי {{ח:פנימי|סעיף 5|תקנה 5(ג)}}, המתקבלים במערכת הניטור, ובכלל זה בנתונים שהוזנו לפי {{ח:פנימי|סעיף 3|תקנה 3}} לגבי אותו כטב״ם, רק את אחד או יותר מהגופים שלהלן, לבקשתם, ובלבד שהגוף המבקש הודיע לו כי הסדיר בנהליו הוראות לעניין משך שמירת הנתונים ומחיקתם: בעל רישיון אחר להפעלת יחידת נת״א, חיל האוויר, גוף אחר בצבא הגנה לישראל, שירות הביטחון הכללי, המוסד למודיעין ולתפקידים מיוחדים, משטרת ישראל, או גוף אחר שאישר המנהל לבעל רישיון להפעלת יחידת נת״א לכטב״ם.

{{ח:סעיף|5|הוראות נוספות לגבי מבקש או בעל רישיון להפעלת יחידת נת״א לכטב״ם}}
{{ח:תת|(א)}} המבקש לקבל רישיון להפעלת יחידת נת״א לכטב״ם ובעל רישיון כאמור פטורים מתשלום האגרות לפי {{ח:חיצוני|תקנות הטיס (אגרות רישום, רישוי ותיעוד)#סעיף 30א|תקנות 30א}} {{ח:חיצוני|תקנות הטיס (אגרות רישום, רישוי ותיעוד)#סעיף 31|ו־31 לתקנות הטיס (אגרות רישום, רישוי ותיעוד), התש״ע–2009}}.
{{ח:תת|(ב)}} {{ח:חיצוני|תקנות הטיס (מערכת ניהול בטיחות)|תקנות הטיס (מערכת ניהול בטיחות), התשע״ח–2017}}, לא יחולו על מבקש רישיון להפעלת יחידת נת״א לכטב״ם או על מחזיק רישיון כאמור.
{{ח:תת|(ג)}} שוכנע המנהל כי העברת נתוני הפעלה אינה מעשית לגבי כטב״ם מסוים, רשאי הוא לאשר לבעל רישיון להפעלת יחידת נת״א, לבקשתו, לקבל מאותו כטב״ם נתונים אחרים לגבי הפעלת אותו כטב״ם; אישר המנהל קבלת נתונים אחרים כאמור – יאשר את השיטה לקבלת אותם נתונים.

{{ח:סעיף|6|סייג לתחולה}}
{{ח:ת}} תקנות אלה לא יחולו על כטב״ם שהתקיים בו אחד מאלה:
{{ח:תת|(1)}} מסתו בהמראה, כולל כל דבר שהוא נושא וכל דבר שמחובר אליו, קטנה מ־200 גרם;
{{ח:תת|(2)}} הוא בעל תעודת כושר טיסה לשימוש ניסיוני כאמור {{ח:חיצוני|תקנות הטיס (נוהלי תיעוד כלי טיס וחלקיהם)#פרק 9 סימן ד|בסימן ד׳ לפרק התשיעי לתקנות הטיס (נוהלי תיעוד כלי טיס וחלקיהם), התשל״ז–1977}}, ובלבד שיחידת הנת״א המספקת שירותי תעבורה אווירית באותו מרחב אווירי, וחיל האוויר, אישרו את הטיסות;
{{ח:תת|(3)}} הוא כלי טיס משטרתי;
{{ח:תת|(4)}} הוא מופעל בידי אחד מאלה:
{{ח:תתת|(א)}} המוסד למודיעין ולתפקידים מיוחדים;
{{ח:תתת|(ב)}} שירות הביטחון הכללי;
{{ח:תתת|(ג)}} הרשות להגנה על עדים שהוקמה לפי {{ח:חיצוני|חוק להגנה על עדים|חוק להגנה על עדים, התשס״ט–2008}};
{{ח:תתת|(ד)}} רשות הכבאות וההצלה כהגדרתה {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה, התשע״ב–2012}};
{{ח:תתת|(ה)}} שירות בתי הסוהר הפועל לפי {{ח:חיצוני|פקודת בתי הסוהר|פקודת בתי הסוהר [נוסח חדש], התשל״ב–1971}};
{{ח:תתת|(ו)}} מלמ״ב כמשמעותו {{ח:חיצוני|חוק להסדרת הביטחון בגופים ציבוריים#סעיף 21|בסעיף 21 לחוק להסדרת הביטחון בגופים ציבוריים, התשנ״ח–1998}}, והגופים שהוא מנחה כמפורט {{ח:חיצוני|חוק להסדרת הביטחון בגופים ציבוריים#תוספת 1 פרט 2|בסעיפים 2}} {{ח:חיצוני|חוק להסדרת הביטחון בגופים ציבוריים#תוספת 1 פרט 3|ו־3 לתוספת הראשונה לחוק האמור}};
{{ח:תתת|(ז)}} משמר הכנסת;
{{ח:תת|(5)}} הוא מופעל במרחב אווירי שפורסם במסגרת שירותי המידע התעופתי, כמשמעותם {{ח:חיצוני|חוק הטיס#סעיף 84|בסעיף 84 לחוק}}, כאזור שמותרת בו הפעלת כטב״ם בלא זיהוי אלקטרוני מרחוק.

{{ח:סעיף|7|תחילה ותוקף}}
{{ח:תת|(א)}} תחילתן של תקנות אלה שבעה ימים מיום פרסומן {{ח:הערה|(התקנות פורסמו ביום 23.11.2023 ותחילתן ביום 30.11.2023)}} (להלן – יום התחילה).
{{ח:תת|(ב)}} תוקפן של תקנות אלה שלושה חודשים מיום התחילה.

{{ח:חתימות|י׳ בכסלו התשפ״ד (23 בנובמבר 2023)}}
* '''מירי רגב'''
שרת התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]